# Projekts

**LATVIJAS REPUBLIKAS MINISTRU KABINETS**

2018. gada Noteikumi Nr.

Rīgā (prot. Nr.   §)

**Grozījumi Ministru kabineta 2018.gada 4.janvāra noteikumos Nr.16
„Noteikumi par akcīzes nodokļa nodrošinājumiem”**

Izdoti saskaņā ar likuma

„Par akcīzes nodokli” 32.panta sesto daļu,

Alkoholisko dzērienu aprites likuma

3.panta sesto daļu

1.  Izdarīt Ministru kabineta 2018.gada 4.janvāra noteikumos Nr.16 „Noteikumi par akcīzes nodokļa nodrošinājumiem” (Latvijas Vēstnesis, 2018, 9.nr.) (turpmāk – noteikumi) šādus grozījumus:

* 1. aizstāt 16.1.apakšpunktā vārdu „iesniegtais” ar vārdiem „nav iesniegts nodrošinājums vai iesniegtais”;
	2. papildināt noteikumus ar 31.1punktu šādā redakcijā:

„31.1 Ja Valsts ieņēmumu dienests nav piemērojis iesniedzamā vispārējā nodrošinājuma samazinājumu šo noteikumu 30.punktā noteiktajā kārtībā, iesniedzamo vispārējo nodrošinājumu aprēķina atbilstoši šo noteikumu 29.punktam.”;

* 1. izteikt 32.11.apakšpunktu šādā redakcijā:

„32.11. darbībām tikai ar tādiem naftas produktiem, kuriem Latvijas Republikā ir pievienots etilspirts, kas iegūts no lauksaimniecības izejvielām un ir dehidratēts (ar spirta saturu vismaz 99,5 tilpumprocenti), un pievienotā absolūtā spirta saturs veido 70–85 tilpumprocentus (ieskaitot) no kopējā produktu daudzuma, ja minēto produktu uzglabā, ražo, sajauc, apstrādā vai pārstrādā, – 3000 *euro*;”;

* 1. izteikt 33.punktu šādā redakcijā:

„33. Reģistrētam saņēmējam, reģistrētam nosūtītājam un apstiprinātam noliktavas turētājam, kuram piešķirts atzītā uzņēmēja statuss muitas jomā vai Padziļinātās sadarbības programmas Sudraba vai Zelta līmeņa dalībnieka statuss, iesniedzamā vispārējā nodrošinājuma minimālais lielums ir 50 procentu no šo noteikumu 32. punktā minētā lieluma.”;

* 1. aizstāt 34.punktā vārdus „padziļinātās sadarbības programmas” ar vārdiem „Padziļinātās sadarbības programmas Sudraba vai Zelta līmeņa”;
	2. papildināt noteikumus ar 34.1 punktu šādā redakcijā:

„34.1 Apstiprinātam noliktavas turētājam par biodīzeļdegvielu, kas iegūta no rapša sēklu eļļas, un kuru pārvieto atliktās nodokļa maksāšanas režīmā, piemēro nodrošinājuma samazinājumu 100 procentu apmērā, ja pārvietošana notiek pa jūru un uz Eiropas Savienības dalībvalsti, ar kuru noslēgts starpvalstu līgums.”;

* 1. aizstāt 54.punktā skaitli „68” ar skaitli „67”;
	2. aizstāt 55.punktā skaitli „15” ar skaitli „10”;
	3. aizstāt 61.punktā vārdu „izsniegšanas” ar vārdiem „spēkā stāšanās”;
	4. papildināt 67.punktu aiz vārda „parādu” ar vārdiem „vai pārskaitīt iemaksāto drošības naudu nodokļa parāda segšanai”;
	5. papildināt noteikumus ar 77.punktu šādā redakcijā:

„77. Līdz 2018.gada 31.decembrim Padziļinātās sadarbības programmas dalībniekiem izsniegtās spēkā esošās nodrošinājuma apliecības pārreģistrē līdz 2019.gada 1.aprīlim.”;

* 1. svītrot 1.pielikuma 3.punkta 14.rindu;
	2. papildināt 1.pielikuma 3.punkta 15.rindu aiz vārdiem „naftas produkti, kuriem” ar vārdiem „Latvijas Republikā”;

2.  Noteikumi stājas spēkā 2019.gada 1.janvārī.

Ministru prezidents M.Kučinskis

Finanšu ministre D.Reizniece-Ozola

Bormanis 67120109

Janis.Bormanis@vid.gov.lv